Trelis/gawiki huggingface dataset:
Petra. Is cathair stairiúil agus suíomh seandálaíochta i ndeisceart na hIordáine í Petra (, rómhánaithe: "Al-Batrāʾ"; Sean-Ghréigis: Πέτρα, “carraig”, Nabataeis: 𐢛𐢚𐢓𐢈). Thug seanáitritheoirí na háite Raqmu nó Raqēmō uirthi. 
Tá sí suite in aice leis an sliabh Jabal Al-Madbah, i ndobharcheantar timpeallaithe ag na sléibhte a chuimsíonn an taobh thoir de ghleann Arabah a shíneann ón Mhuir Mharbh go Murascaill Aqaba. 
Stair.
Tá daoine ina gcónaí sa cheantar thart ar Petra ó chomh luath le 7000 RC. D'fhéadfadh sé gur chuir na Nabataeigh faoi sa chathair chomh luath leis an 4ú haois RC, cé gur as an dara haois RC an fhianaise seandálaíochta is luaithe a bhaineann leis na Nabataeigh. B'Arabaigh fáin iad na Nabataeigh a rinne lárionad trádála réigiúnach de Petra, ag baint leas as a cóngaracht do na bealaí trádála túise.
Shaothraigh na Nabataeigh ioncam suntasach ón ngnó trádála, agus ba í Petra croílár a saibhris. Bhí na Nabataeigh cleachta le bheith ina gcónaí san fhásach, murab ionann agus a gcuid naimhde, agus bhí siad in ann an fód a sheasamh in aghaidh ionsaithe trí leas a bhaint as tír-raon sléibhtiúil an cheantair. Bhí siad an-oilte ar bhailiú uisce báistí, ar an talmhaíocht, agus ar an tsnoíodóireacht cloiche freisin. 
Bhí rath ar Petra sa 1ú haois AD, nuair a tógadh an struchtúr cáiliúil Al-Khazneh — ina mhásailéam don rí Nabataech Aretas IV, creidtear — agus bhí thart ar 20,000 duine ina gcónaí sa chathair ag an am sin.
Cé go raibh an ríocht Nabataech ina stát cliaint de chuid Impireacht na Róimhe sa chéad aois RC, níor chaill sí a neamhspleáchas go dtí an bhliain 106 AD, nuair a chloígh na Rómhánaigh Petra. Gabhadh an ríocht isteach san impireacht, agus athainmníodh mar "Arabia Petraea" í. Tháinig laghdú ar thábhacht Petra de réir mar a tháinig bealaí trádála farraige chun cinn, agus tar éis crith talún sa bhliain 363, a scrios a lán foirgneamh. 
Sa ré Bhiosántach, tógadh roinnt eaglaisí Críostaí, ach lean an chathair ag meathlú, agus faoi thús na ré Ioslamaí, bhí sí tréigthe cé is moite de scata fánaithe. D'fhan sí i bhfolach go dtí gur tháinig Johann Ludwig Burckhardt uirthi arís sa bhliain 1812.
Petra inniu.
Caithfear dul trí altán darb ainm an Siq, 1.2km ar fad, chun Petra a bhaint amach. Tá clú agus cáil ar an gcathair as a hailtireacht charraig-ghearrtha agus as a córas seoladán uisce. Tugtar an “Rose City” ar Petra i mBéarla mar gheall ar dhath na cloiche as a raibh sí snoite. 
Tá Petra ina Suíomh Oidhreachta Domhanda de chuid UNESCO ó 1985 i leith. Rinne UNESCO cur síos ar Petra mar “cheann de na maoine cultúrtha is luachmhaire in oidhreacht chultúrtha an chine dhaonna”. 
Sa bhliain 2007, vótáladh Al-Khazneh ar cheann de Sheacht nIontas Nua an Domhain. Is siombail den Iordáin í Petra, agus is í an áit a tharraingíonn an líon is mó turasóirí sa tír. Thug níos mó ná 1.1 milliún turasóir cuairt ar Petra in 2019, an chéad uair a thug níos mó ná milliún duine cuairt uirthi i mbliain amháin. Chuir an phaindéim COVID-19 isteach go mór ar thurasóireacht sa chathair sa bhliain 2020, ach tháinig feabhas ar an scéal go luath tar éis sin, agus thug 260,000 duine cuairt ar Petra in 2021.
&lt;br&gt;
Timothy Dalton. Is aisteoir Breathnach é Timothy Peter Dalton (a rugadh ar an 21 Márta 1946). Ghlac Dalton an ról de James Bond sna scannáin "The Living Daylights" (1987) agus "Licence to Kill" (1989).
Judi Dench. Is ban-aisteoir Sasanach í Dame Judith Olivia "Judi" Dench, a rugadh ar an 9 Nollaig 1934.
Peter Sellers. Aisteoir Sasanach ab ea Richard Henry Sellers nó Richard Henry Sellers (a rugadh ar an 8 Meán Fómhair 1925 agus a fuair bás ar an 24 Iúil 1980).
Amy Adams. Is ban-aisteoir Meiriceánach í Amy Lou Adams, a rugadh ar an 20 Lúnasa, 1974.
Gradaim agus ainmniúcháin.
Tá 26 gradam buaite ag Adams. Tá 130 ainmniúchán faighte aici.
Julian Barnes. Is scríbhneoir de chuid Sasana é Julian Barnes (Leicester, 19 Eanáir 1946) nó an t-ainm cleite Dan Kavanagh ó am go chéile. Bhain sé an duais Booker dá úrscéal 'A Sense of an Ending' sa bhliain 2011. 
Saol.
Rugadh i Leicester é ach tógadh i Londain é. Teagascóirí Fraincise a bhí ina bheirt thuistí. D'fhreastail sé ar an 'City of London School' (1957-1964). I ndiaidh sin bhain sé céim amach ó Magdalen College, Ollscoil Oxford. D'obair sé leis an 'Oxford English Dictionary' ar feadh seal, roimh tráth mar eagarthóir litríochta agus léirmheastóir scannánaíochta le nuachtáin cosúil le "New Statesman", "New Review", "The Observer" agus níos déanaí mar iriseoir le "The New Yorker".
Phós sé Pat Kavanagh (1940-2008), rud a mhúnlaigh a shaol agus a d'fhág cráite tar éis a báis.
Tá cónaí air anois i Londain.
Ruse, an Bhulgáir. Is cathair sa Bhulgáir í Ruse.
Benny Hill. B'aisteoir Sasanach é Alfred Hawthorne Hill nó Benny Hill (a rugadh ar an 21 Eanáir 1924 agus 
fuair bás ar an 20 Aibreán 1992).
Sean Penn. Is aisteoir Meiriceánach é Sean Justin Penn, a rugadh ar an 17 Lúnasa, 1960.
Stephen Mangan. Is aisteoir de phór na hÉireann é Stephen James Mangan a rugadh ar an 22 Iúil 1968.
Nagorno-Karabakh. Is réigiún suite sa Chugas Theas é An Nagarna-Carabaic, nó Nagorno-Karabakh (nó Artsakh mar a thugann na hAirméanaigh ar an réigiún), a chlúdaíonn an stráice thoir theas de shliabhraon na Cugaise Bige. Cuid den réigiún is mó den Charabaic, luíonn sé idir an Charabaic Íochtarach agus Siunic. Is éard atá sa tír-raon go príomha ná sléibhte agus talamh faoi chrainn.
Bhí daonra 146,573 ann sa bhliain 2013, agus iamhchríoch Airméanach ba ea í go dtí 2023
Stair.
Is críoch a bhfuil easaontas ann An Nagarna-Carabaic, a aithnítear go hidirnáisiúnta mar chuid den Asarbaiseáin.
Bhí an chuid is mó den chríoch á rialú ag 'Poblacht easaontach na hArtsakh', ar a dtugtar Poblacht Nagarna-Carabaic (PNC) freisin - ó dheireadh an chéad Chogaidh Nagarna-Carabaic idir an Airméin agus an Asarbaiseáin i 1994. Rinne an Grúpa "OSCE Minsk" idirghabháil orthu maidir le stádas díospóide an réigiúin.
Idir 27 Meán Fómhair 2020 - 10 Samhain 2020, ghabh fórsaí armtha ón Asarbaiseáin seilbh ar chuid den réigiún. Maraíodh cúpla míle nó níos mó.
Idir 2022-2023, bhí an réigiún nach mór faoi léigear ag na hAsaraigh agus bhí muintir na háite ar an ngannchuid dá bhíthin ar aon chuma. Ó mhí na Samhna 2022, cuireadh isteach go mór ar ghluaiseacht rialta daoine, feithiclí agus lastais. Cuireadh saol 120 000 Airméanach, a bhí fós ina gcónaí sa Nagarna-Carabaic ag an am sin, i mbaol. Cuireadh bac ar a rochtain ar sholáthairtí úra agus ar shaorghluaiseacht, agus ciorraíodh a soláthairtí gáis agus leictreachais. Ón 12 Nollaig 2022 ar aghaidh, bhí Conair Lachin, an t-aon nasc talún idir an Nagarna-Carabaic agus Poblacht na hAirméine, blocáilte, a bheag nó a mhór, ag an Asarbaiseáin.
I mhí Meán Fómhair 2023, thosaigh an cogadh arís agus ghabh fórsaí armtha ón Asarbaiseáin seilbh go hiomlán ar Nagorno-Karabakh. Cuireadh an ruaig ar na hAirméanaigh ar fad a bhí fós ina gcónaí sa Nagarna-Carabaic.
Anni-Frid Lyngstad. Amhránaí Sualannach is ea Anni-Frid Synni Lyngstad Princess Reuss of Plauen (15 Samhain 1945 a rugadh í). Bhíodh sí ina ball den ghrúpa ABBA.
Teangacha na Sualainne. Is í an tSualainnis teanga oifigiúil na Sualainne. Ba í an tSualainnis máthairtheanga 95% den daonra sa bhliain 2005. 
Tugtar aitheantas do chúig mhionteanga eile chomh maith: teangacha Sámacha, an Fhionlainnis, Meänkieli, an Ghiúdais, agus an Romainis, chomh maith le Teanga Chomharthaíochta na Sualainne. 
Ar nós tíortha eile Chríoch Lochlann tá an Béarla ag an mórchuid den daonra. I suirbhé a dhein an Eurobarometer sa bhliain 2005 dúirt 89% go bhfuilid in ann an Béarla a labhairt, 30% go bhfuilid in ann an Ghearmáinis a labhairt agus 11% go bhfuilid in ann an Fhraincis a labhairt.
Tagairtí.
(as Béarla agus as Fraincis) http://ec.europa.eu/public_opinion/archives/ebs/ebs_243_en.pdf
Sábh slabhrach. Is uirlis gearrtha cumhacht-thiomáinte meicniúil le fiacla lainne slite ar slabhra a ghluaiseann timpeall bruach an lainn é an sábh slabhrach.
Éirefhileach. Is éard is Éirefhileach ann ná duine atá cion aige/aici ar chultúr na hÉireann, an Ghaeilge agus Éire i gcoitinne. Is é an frithchiallach ná Éirefhuathach. 
 .
 .
Henry Petty-Fitzmaurice, 6ú Marcas Lansdowne. Ba shaighdiúir Breataineach agus polaiteoir é an Leifteanantchoirnéal Henry William Edmund Petty-Fitzmaurice, 6ú Marcas Lansdowne DSO MVO (14 Eanáir 1872 - 5 Márta 1936), stíleáilte "an tIarla Chiarraí" go dtí 1927.
Björn Ulvaeus. Amhránaí Sualannach is ea Björn Ulvaeus (25 Aibreán 1945 a rugadh é). Bhíodh sé ina bhall den ghrúpa ABBA.
Benny Andersson. Amhránaí Sualannach is ea Benny Andersson (16 Nollaig 1946 a rugadh é). Bhíodh sé ina bhall den ghrúpa ABBA.
Tom Hardy. Is aisteoir Sasanach é Edward Thomas "Tom" Hardy a rugadh ar an 15 Meán Fómhair 1977 in Hammersmith.
Charlize Theron. Is aisteoir Ón Afraic Theas í Charlize Theron, a rugadh ar an 7 Lúnasa 1975.
Heraklion. Is cathair sa Ghréig í Heraklion. Tá sí suite ar Oileán na Créite.
An Chréit. Is oileán Gréagach í an Chréit. Tá sé suite i ndeisceart na Mara Aeigéiche. Is é Heraklion an chathair is mó agus 224,253 duine ina gcónaí ann. Sa bhliain 2011, bhí 623,065 duine ina gcónaí ar an oileán ar fad.
Bille um Rialtas na hÉireann 1893. Chuir William Ewart Gladstone, Príomh-Aire na Ríochta Aontaithe An Bille um Rialtas na hÉireann 1893 (nó mar ab fhearr aithne air-An Dara Bille Rialtas Dúchais) ós comhair Pharlaimint na Ríochta Aontaithe, sa bhliain 1893. Murab ionann agus a chéad iarracht, ar theip go holc air i dTeach na dTeachtaí, d'éirigh leis an Dara Bille i dTeach na dTeachtai, ach crosadh é i dTeach na dTiarnaí.
Lemmy. Dordghiotáraí, cumadóir agus bunaitheoir an bhanna Motörhead ab ea Ian Fraser Kilmister (24 Nollaig, 1945 - 28 Nollaig, 2015) nó Lemmy mar ab fhearr aithne air. Chuir ceol an ghrúpa go mór le forbairt seánra raic nua a thugar miotal trom air.
Clive Owen. Is aisteoir Sasanach é Clive Owen (a rugadh ar an 3 Deireadh Fómhair 1964).
Aidiacht. Is focal a thugann tréith ar ainmfhocal, ar nós milis, dearg, nó teicniúil í aidiacht.
Jean Froissart. Tá Jean Froissart nó Jehan Froissart (c. 1337 – tar éis 1404) ar dhuine de na croinicithe Francacha is tábhachtaí de chuid na meánaoiseanna. Tá aitheantas faighte ag Croinicí Froissart le fada an lá mar an saothar is mó a thugann léargas ar an athbheochan ridiriúil sa Fhrainc agus i Sasana sa 14ú haois. Lena chois sin tá na Croinicí ar na foinsí is fearr maidir leis an gcéad chuid den Chogadh Céad Bliain. 
Beatha.
Is beag an t-eolas atá againn ar bheatha Froissart agus pé eolas atá ann tá sé le fáil sna croinicí féin agus ina chuid filíochta. Rugadh é in Valenciennes i gContae Hainaut. Is dócha gur phéintéir armas ba ea a athair. Ar tús chuaigh Froissart le gnó ach is gearr gur thosaigh sé á ullmhú féin i gcomhair na sagartachta mar ba mhian lena athair. B’fhearr le Froissart an saol neamheaglaiseach, áfach, agus d’iompaigh ar an bhfilíocht in aois a cheithre bliana is fiche, rud a thug é chun cúirt Philippa de Hainaut, bean chéile Éadbhard III Shasana, ina staraí oifigiúil. An tuairisc a thug sé ar an tréimhse úd, idir 1361 agus 1369, cheangail sé í leis an tuairisc a thug sé ar na rudaí eile a chonaic sé sa chéad leabhar de na "Chroniques".
Shiúil sé Sasana, Albain, an Bhreatain Bheag, an Fhrainc, Flóndras agus an Spáinn agus é ag cruinniú ábhair. Thug sé cuairt ar an Iodáil freisin agus é ina aoi ag bainis Lionel d’Anvers, mac Philippa, agus Violante, iníon Galeazzo II Visconti, ag Milano. 
Tar éis fhoilsiú an chéad leabhar agus bhás Philippa, lean sé air ag obair ar na croinicí faoi choimirce a lán tiarnaí eile.. 
Fuair sé beathúnas cille Estinnes, sráidbhaile a bhí gar do Binche, agus ceapadh mar chanónach Chimay é, rud a d’fhág ina shuí go te é. 
D’fhill sé ar Shasana i 1395 ach is cosúil gur tháinig díomá air faoi na hathruithe a chonaic sé ann agus a mhill faoin ridireacht, dar leis. Ní fios cén uair ná cén áit a bhfuair sé bás, ach dealraíonn sé gur cailleadh é i Mainistir Sainte-Monégonde i Chimay. 
Scéal ó Éirinn.
Tá Henry Castide luaite sa tríú leabhar den Chroinic. Bhuail Froissart le Castide i Sasana i 1394 agus é ar lorg eolais ar fheachtas Risteard II Shasana in Éirinn an bhliain sin. In Éirinn a chaith Castide a óige agus bhí Gaeilge, Béarla agus Fraincis ar a thoil aige. Fiú agus é ina chónaí i Sasana bhí sé de nós aige Gaeilge a labhairt le clann a chlainne. 
Croinicí.
Ní hí a chuid filíochta is mó a chuir clú ar Froissart ach a Chroinicí agus iad ar maireachtaint i mbreis is céad lámhscríbhinn mhaisithe. Ar na lámhscríbhinní is fearr maisiú tá Lámhscríbhinn Gruuthuse. 
Tá na Croinicí scríofa i stíl bheoga fhuinniúil agus iad lán de scéalta atá neamhchruinn minic go leor. Bhí siad le léamh ag lucht oilte Angla-Fhlóndrach agus, ar nós a lán croinicí meánaoiseacha, tá siad scríofa de réir leas na bpátrún, go háirithe Éadbhard III, a bhfuil an smál glanta de mhíthrócaireacht a chuid saighdiúirí. Ní scagann Froissart a chuid foinsí. Tá a leagan den stair bréagnaithe ag croinicithe de chuid chúirt na Fraince ar nós Cuvelier.
Gailearaí.
Íomhánna ó Chroinicí Froissart. Loyset Liédet a rinne iad go léir, mura gcuirtear a mhalairt in iúl.
Prilep. Is cathair í Prilep i bPoblacht na Macadóine.
Tetovo. Is cathair í Tetovo i bPoblacht na Macadóine.
Ainmfhocal. Is éard is ainmfhocal ann ná focal a úsáidtear chun tagairt a dhéanamh do rud nó rudaí ar leith, mar shampla neacha beo, áiteanna, cáilíochtaí, staideanna, nó smaointe. Sa teangeolaíocht, sainmhínítear ranna cainte maidir leis na bealaí a n-úsáidtear focail i gcomhar le focail nó le frásaí eile (féach Comhréir). Baineann rialacha difriúla le hainmfhocail i dteangacha difriúla mar sin. Sa Ghaeilge, mar shampla, is féidir ainmfhocail a úsáid in éineacht leis na haltanna cinnte ("an" agus "na") agus le haidiachtaí aitreabúideacha ("na daoine maithe").
Samplaí.
Tá difríocht shoiléir idir ainmfhocail agus briathra ("d'imigh", "shaorfadh", agus "bheidh" sna samplaí thuas) i nGaeilge. Tá an scéal beagáinín níos casta maidir le h"ainmneacha briathra", ar nós “déanamh” san abairt "Bhí sé ag déanamh na mbréag". Meastar gur ainmfhocal é “déanamh” sa chás seo, cé go gcuireann sé brí briathartha in iúl ar bhealach.
Ray Mears. Is láithreoir teilifíse Sasanach é Raymond Paul Mears, a rugadh in Surrey, Sasana ar an 7 Feabhra 1964.
Ben Kingsley. Is aisteoir Sasanach é Ben Kingsley (a rugadh ar an 31 Nollaig 1943).
Eiliosaibeit. Máthair Eoin Baiste, bean chéile Zacairiá, ab ea Eiliosaibeit nó Eilís. Ba chol ceathracha iad Muire agus Eiliosaibeit. Ba dheirfiúracha iad Anna, máthair Mhuire, agus Seismeiria, máthair Eiliosaibeit. 
Sa Bhíobla, lánúin aosta ba ea Eiliosaibeit agus Zacairiá, agus ní raibh clann ar bith acu; bhí siad ag 'feitheamh go foighneach go gcuirfí plean Dé' i gcrích. Sagart sa Teampall ba ea Zacairiá. Lá amháin nuair a bhí túis á dhó ag Zacairiá ag an altóir, tháinig aingeal ina láthair. Seo an scéal: "Mhair sagart darbh ainm Zacairiá agus a bhean Eiliosaibeit in aice Iarúsailéim, 400 bliain tar éis atógáil bhallaí na cathrach. Bhí siad pósta le blianta fada ach ní raibh aon chlann orthu. Lá amháin nuair a bhí Zacairiá ag ofráil túise i sanctóir an teampaill, tháinig an t-aingeal Gaibriéil ina láthair. .. dúirt Gaibriéil leis: ‘.. Beidh mac ag do bhean, Eiliosaibeit, agus tabharfar Eoin mar ainm air. .. In am tráth, rugadh buachaill beag d’Eiliosaibeit",Mar sin, bhí mac ag Eiliosaibeit, Eoin Baiste.
Pristine. Is í Pristine príomhchathair na Cosaive.
Gjilan. Is cathair in oirthear na Cosaive í Gjilan. De réir daonra na bliana 2011, bhí 54,239 duine sa chathair féin agus 90,178 i mórcheantar na cathrach. Is Albánaigh iad formhór na ndaoine agus is Seirbiaigh iad faoi bhun 800 duine. Is Turcaigh iad 1% den daonra.
Banja Luka. Is cathair san Bhoisnia-Heirseagaivéin í Banja Luka.
Tuzla. Is cathair san Bhoisnia-Heirseagaivéin í Tuzla.
Zenica. Is cathair san Bhoisnia-Heirseagaivéin í Zenica.
Medjugorje. Is baile san Bhoisnia-Heirseagaivéin é Medjugorje agus é suite i ndeisceart na Heirseagaivéine, gar do theorainn na Cróite. Tá cónaí ar 2,306 duine ann. 
Tá Medjugorje suite i lár cheantair ina rinneadh sléacht ar a lán sibhialtach Seirbiach agus ar mhanaigh agus sagairt Chaitliceacha sa Dara Cogadh Domhanda. Sa bhliain 1981, dúirt seisear páistí gur taispeánadh Muire Ógh dóibh i bpáirc in aici Medjugorje agus tá an baile ina cheann scríbe ag a lán oilithrigh Chaitliceacha ó shin.
Bijeljina. Is cathair san Bhoisnia-Heirseagaivéin í Bijeljina.
Mostar. Is cathair san Bhoisnia-Heirseagaivéin í Mostar.
Prijedor. Is cathair san Bhoisnia-Heirseagaivéin í Prijedor.
Merle Haggard. Amhránaí Meiriceánach ab ea Merle Ronald Haggard (6 Aibreán, 1937 a rugadh é agus ar an 6 Aibreán, 2016 a fuair sé bás).
Santa Monica, California. Cathair chois chladaigh in iarthar Chontae Los Angeles, i gCalifornia, is ea Santa Monica (Spáinnis: "Santa Mónica"). Tá an chathair ainmnithe i ndiaidh Monica, naomh Críostaí. Tá sí suite ar Bhá Santa Monica ar an taobh thiar. Tá cathair Los Angeles ar na trí thaobh eile: is í Pacific Palisades an chomharsanacht ó thuaidh, Brentwood ar an oir thuaisceart, Sawtelle ar an oirthear, Mar Vista thoir ó dheas, agus Venice ó dheas. 
Tá clú ar Santa Monica as a comharsanachtaí d'aonteaghlaigh rachmasacha, ach tá a neart comharsanachtaí atá lán le "condominiums" agus árasáin chomh maith. Bhí 89,736 duine ina gcónaí i Santa Monica i 2010, tithíocht ar cíos ag an dá thrian díobh. 
Stair.
Gaspar de Portolà de Rovira an chéad Eorpach a leag cos ar an áit ina bhfuil Santa Monica inniu. Ba shin sa bhliain 1769. De bharr na haeráide, tháinig tóir ar Santa Monica mar bhaile saoire go luath san 20ú haois. 
Tháinig ráth ar an gcathair arís ag tosú sna 1980idí mar thoradh ar athbheochan an lár trádála. D'fhás an eacnamaíocht, an turasóireacht go háirithe. 
Daonra.
Bhí 417 duine ina gcónaí sa chathair sa bhliain 1880, 3,057 sa bhliain 1900, 71,595 sa bhliain 1950 agus 84,084 sa bhliain 2000.
Forainm. Is éard atá i gceist le forainm ná focal a úsáidtear in ionad ainmfhocail (ainm duine de ghnáth) in abairt e.g. sé, sí, siad.  Uaireanta úsáideann daoine na forainmneacha siad/iad agus iad féin á gcur in aithne do dhaoine eile ionas go mbraithfidh daoine trasinscneacha agus neamh-dhénártha páirteach sa chomhrá, e.g. ‘Ciara is ainm dom. Úsáidim na forainmneacha sí/í’.
Gé ghormeiteach Aibisíneach. Is éan í an gé ghormeiteach Aibisíneach.
The Burns Cage. Craoladh an seachtú heipeasóid déag, The Burns Cage, den seachtú sraith is fiche "The Simpsons" ar an 3 Aibreán 2016. Scríobh Rob LaZebnik an eipeasóid seo. D'fhéach 2.32 milliún duine ar an eipeasóid.
Hanoi Rocks. Rac-bhanna Fionlannach ab ea Hanoi Rocks a bhí bunaithe ag an amhránaí Michael Monroe (Matti Fagerholm) agus an giotáraí Andy McCoy (Antti Hulkko) i Heilsincí sa bhliain 1979.
Chuir bás an drumadóra Shasanaigh Nicholas "Razzle" Dingley deireadh leis an ngrúpa den chéad uair sa bhliain 1985, ach chuir Monroe agus McCoy an banna ar ais le chéile uair amháin eile idir 2001 agus 2009.
Bhain Hanoi Rocks rath nach beag amach ar bhonn náisiúnta agus ar fud na cruinne. Bhíodar i mbun ceoil agus camchuairte leis na mbannaí ba mhó a rá a linne - Mötley Crüe, Poison, New York Dolls, Johnny Thunders, Def Leperd agus iliomad eile.
Bhí an-tionchar ag Hanoi Rocks ar bhannaí eile a tháinig ina dhiaidh chomh maith– Guns N’ Roses, L.A. Guns, Manic Street Preachers, Alice in Chains, Foo Fighters agus cinn eile nach iad.
Charlie Puth. Is amhránaí agus scríbhneoir amhrán Meiriceánach é Charles Otto "Charlie" Puth, Jr.. Rugadh é ar an 2 Nollaig 1991 i Rumson, New Jersey.
Gradaim agus ainmniúcháin.
Tá 8 ngradam buaite ag Puth. Tá 35 ainmniúchán faighte aige.
Teangacha na Slóivéine. Is í an tSlóivéinis príomhteanga agus teanga oifigiúil na tSlóvéine. Tá an Iodáilis á labhairt in áiteanna ar leithinis Istria Slóivéanach agus tá an Ungáiris á labhairt in áiteanna in oirthuaisceart na tíre ar an teorainn leis an Ungáir. Tá an Iodáilis agus an Ungáiris oifigiúil in áiteanna ina bhfuil go leor cainteoirí.
Is í an Cróitis an teanga iasachta is mó sa tSlóivéin agus 59% don daonra in ann í a labhairt de réir suirbhé a dhein Eurobarometer sa bhliain 2005. Is í an Béarla an tarna teanga is mó eolas agus 57% in ann í a labhairt. Is í an Ghearmáinis an tríú teanga iasachta is mó agus 50% in ann í a labhairt. Dúirt 15% go bhfuileadar in ann an Iodáilis a labhairt. 
Tagairtí.
(as Béarla agus as Fraincis) http://ec.europa.eu/public_opinion/archives/ebs/ebs_243_en.pdf
Fifth Harmony. Is popbhanna ó Miami, Florida iad Fifth Harmony atá déanta suas de ceithre bhaill, Ally Brooke, Normani Kordei, Lauren Jauregui agus Dinah Jane. Bhíodh Camila Cabello ina ball den ghrupa. Foirmíodh an grúpa i 2012. Tháinig siad sa tríú háit ar an dara séasúr "The X Factor" sna Stáit Aontaithe.
Gradaim agus ainmniúcháin.
Tá 55 ghradam buaite ag Fifth Harmony. Tá 98 ainmniúchán faighte acu.
Tim Metcalfe. Is carachtar ficseanúil é Timothy Osmond "Tim" Metcalfe ar an sobalchlár teilifíse "Coronation Street". Glacann Joe Duttine an pháirt mar Tim. Chonacthas Tim ar an gclár den chéad uair ar an 21 Eanáir 2013.
Gearrscannáin The Simpsons. Is liosta é seo de na gearrscannáin The Simpsons. Thosaigh "The Simpsons" mar gearrscannáin ar "The Tracey Ullman Show". Thosaigh na gearrscannáin le "Good Night" ar an 19 Aibreán 1987 agus chríochnaigh siad ar an 14 Bealtaine 1989 le "TV Simpsons".
Ralph Fiennes. Is aisteoir Sasanach é Ralph Nathaniel Twisleton-Wykeham-Fiennes (a rugadh ar an 22 Nollaig 1962).
Telly Savalas. Is aisteoir Meiriceánach é Aristotelis "Telly" Savalas a rugadh ar an 21 Eanáir, 1922 agus a fuair bás ar an 22 Eanáir, 1994.
Jonas Jonasson. Úrscéalaí agus iriseoir Sualannach atá i Jonas Jonasson, a rugadh ar 6 Iúil 1961 i Växjö i ndeisceart na Sualainne.
Rinne sé staidéar ar an Sualainnis agus ar an Spáinnis ag Ollscoil Gothenburg. D'oibrigh Jonasson ina dhiaidh sin mar iriseoir do na páipéir nuachta Smålandsposten in Växjö agus ansin Expressen.
Díoladh breis is 700,000 cóip dá chéad úrscéal (2009), "Hundraåringen som klev ut genom fönstret och försvinn", a aistríodh go Béarla mar "The 100-year-old man who climbed out the window and disappeared". Coiméide dhubh atá ann ina leantar an príomhcharachtar trí cuid mhaith de mhórtheagmhais an domhain ó Chogadh Cathartha na Spáinne i leith. Tá dhá úrscéal eile scríofa aige ó shin. 
Tá Jonasson ina chónaí lena mhac in Hogrän ar oileán Gotland.
Emma Thompson. Is ban-aisteoir Sasanach í Emma Thompson (a rugadh ar an 15 Aibreán 1959).
Teangacha na Polainne. I measc na teangacha na Polainne is í an Pholainnis an teanga is mó a labhraítear sa Pholainn. Is í príomhtheanga na tíre agus í mar mháthairtheanga do isteach is amach ar 98% do dhaonra na Pholainne. Tá stádas mar theanga mhionlaigh náisiúnta ag an Airméinis, an Bhealarúisis, an tSeicis, an Ghearmáinis, an Ghiúdais, an Eabhrais, an Liotuáinis, an Rúisis, an tSlóvaicis agus an Úcráinis. Tá stádas mar theanga mhionlach eitneach ag an Karaim, an Caisiúibis, an Rúiséinis, teangacha na Romainise agus an Tatairis. Bíonn bardais in ann teanga eile a bheith oifigiúil iontu in éineacht leis an bPolainnis. Tá 44 as an 2,478 bhardas dátheangach. Tá 31 bhardas dátheangach Polannais-Gearmáinis, cúig bhardas Polannais-Caisiúibis, ceann amháin Polannais-Liotuáinis, cúig bhardas Polannais-Bealarúisis agus dhá bhardas Polannais-Rúiséinis. 
Is é an Béarla an teanga iasachta is mó sa Pholainn agus 29% in ann í a labhairt de réir suirbhé a dhein an Eurobarometer sa bhliain 2005. Is í an Rúisis an tarna teanga iasachta is mó sa tír agus 26% in ann í a labhairt. Is í an Ghearmáinis an tríú teanga is mó agus 19% in ann í a labhairt.
Nine Track Mind. Is é Nine Track Mind an chéad albam ón bpopcheoltóir Meiriceánach Charlie Puth. Bhí sé scaoilte é ar an 29 Eanáír, 2016.
Dún Muirígh.  
Is baile é Dún Muirígh (Dunmurry i mBéarla) atá suite idir Béal Feirste agus Lios na gCearrbhach i gContae Aontroma.
Bhí monarcha DeLorean (DMC) lonnaithe sa bhaile idir 1981 agus 1982.
Acht Parlaiminte 1911. Is éard is an tAcht Parlaiminte 1911 ann ná Acht de chuid Pharlaimint na Ríochta Aontaithe. Tá tábhacht bhunreachtúil leis agus go pointe áirithe rialaíonn sé an gaol idir Theach na dTeachtaí agus Theach na dTiarnaí, a chomhdhéanann Tithe na Parlaiminte. Ní mór léamh a dhéanamh ar an Acht seo in éineachtso leis an Acht Parlaiminte 1949. Is féidir an dá Acht a lua le chéile mar na hAchtanna Parlaiminteacha 1911 agus 1949.